ທິມຊາດຟີຊິກສາດ ຫວຽດນາມ ຍາດໄດ້ຜົນງານດີເລີດທີ່ການເສັງ Olympic ຟີຊິກສາດສາກົນ
(VOVWORLD) - ທີ່ການເສັງ Olympic ວິຊາຟີຊິກສາດສາກົນຄັ້ງທີ 49 ປີ 2018 ໄດ້ຈັດຕັ້ງຢູ່ປະເທດ ສ.ປອກຕູຍການ ແຕ່ວັນທີ 21 – 29 ກໍລະກົດ 2018, ທິມ ຫວຽດນາມ ເຂົ້າຮ່ວມລວມມີນັກຮຽນ 5 ຄົນ ຍາດໄດ້ຜົນງານດີເລີດດ້ວຍຫຼຽນຄຳ 2 ຫຼຽນ, ຫຼຽນເງິນ 2 ຫຼຽນ ແລະ ຫຼຽນທອງ 1 ຫຼຽນ.
ການເສັງ Olympic ວິຊາຟີຊິກສາດສາກົນຄັ້ງທີ 49 ປີນີ້ ມີການເຂົ້າຮ່ວມຂອງ 86 ປະເທດ ແລະ ເຂດແຄ້ວນ. ຫວຽດນາມ ແມ່ນໜຶ່ງໃນ 10 ປະເທດທີ່ຍາດໄດ້ຫຼຽນຄຳຈາກ 2 ຫຼຽນຂຶ້ນໄປ ແລະ ໄດ້ຈັດອັນດັບສູງ. ຖັດຈາກທິມ Olympic ຄະນິດສາດ, ຊີວະສາດສາກົນ, ຜົນງານຂອງທີມ Olympic ຟີຊິກສາດສາກົນ ສືບຕໍ່ຢັ້ງຢືນຜົນງານຂອງບັນດາຄະນະນັກຮຽນ ຫວຽດນາມ ຢູ່ບັນດາການເສັງ Olympic ສາກົນປີນີ້.